Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2022/C 31/11)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Lacrima di Morro/Lacrima di Morro d’Alba«

PDO-IT-A0431-AM03

Meddelelsesdato: 21. oktober 2021

BESKRIVELSE AF OG BEGRUNDELSE FOR DEN VEDTAGNE ÆNDRING

1. Obligatorisk angivelse af det år, hvor druerne er produceret

Beskrivelse:

Artikel 7 (Betegnelse og præsentation) — sidste afsnit:

»I forbindelse med den i artikel 1 omhandlede mærkning er det obligatorisk at angive det år, hvor druerne er produceret, for så vidt angår beholdere med et nominelt volumen på op til 3 liter.«

Dette afsnit affattes således:

»Det år, hvor druerne er produceret, skal fremgå af mærkningen af de i artikel 1 omhandlede vine.«

Begrundelse:

Dette er en forbedring af ordlyden i artikel 7, sidste afsnit, for at præcisere, at det år, hvor druerne er produceret, skal anføres på etiketterne for alle de typer vin, der er omfattet af den beskyttede oprindelsesbetegnelse »Lacrima di Morro« eller »Lacrima di Morro d’Alba« (lov nr. 238 af 12. december 2016).

Denne ændring vedrører artikel 7 i produktspecifikationen.

Enhedsdokumentet berøres ikke af denne ændring.

2. Flaskelukninger

Beskrivelse:

Artikel 8 (Emballage) — sidste afsnit:

»Lacrima di Morro« Superiore, »Lacrima di Morro d’Alba« Superiore, »Lacrima di Morro« Passito og »Lacrima di Morro d’Alba« Passito må kun overgå til frit forbrug i glasflasker med en kapacitet på højst 3,00 liter. For disse vintyper er det forbudt at anvende skruelåg, oprivningslukninger og kapsler."

Dette afsnit affattes således:

»Lacrima di Morro« Superiore, »Lacrima di Morro d’Alba« Superiore, »Lacrima di Morro« Passito og »Lacrima di Morro d’Alba« Passito må kun overgå til frit forbrug i glasflasker med en kapacitet på op til 3,00 liter. For disse vintyper er det forbudt at anvende afrivningslukninger og kapsler."

Begrundelse:

Med ændringen fjernes forbuddet mod at anvende skruelåg. Dette bør dog ikke opfattes som en »udvidelse« af reglerne for den beskyttede oprindelsesbetegnelse, men snarere som en »tilpasning« af den beskyttede oprindelsesbetegnelse »Lacrima di Morro« eller »Lacrima di Morro d’Alba« til markedets behov.

Artikel 8 i produktspecifikationen er blevet ændret.

Enhedsdokumentet berøres ikke af denne ændring.

3. Kontrolorgan — ajourføring af adressen

Beskrivelse:

Ajourføring af adressen på kontrolorganets hjemsted

Begrundelse:

Dette er en ren redaktionel ændring for at angive kontrolorganets nye hjemsted (Valoritalia S.r.l.)

Artikel 10 i produktspecifikationen er blevet ændret.

Enhedsdokumentet er blevet ændret som følger: Afsnit 2. KONTAKTOPLYSNINGER — Underafsnit 2.5. Nærmere oplysninger om kontrolorganet

ENHEDSDOKUMENT

1. Produktets betegnelse

Lacrima di Morro

Lacrima di Morro d’Alba

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

1. »Lacrima di Morro« eller »Lacrima di Morro d’Alba«

KORTFATTET TEKSTBESKRIVELSE

Vine med den beskyttede oprindelsesbetegnelse »Lacrima di Morro« og »Lacrima di Morro d’Alba« er rubinrøde med en behagelig og intens aroma og en karakteristisk glat og behagelig smag. Minimalt totalt alkoholindhold udtrykt i volumen: 11,00 %. Minimumsindhold af sukkerfrit ekstrakt: 20,0 g/l. De analytiske parametre, der ikke fremgår af nedenstående tabel, er i overensstemmelse med de grænseværdier, der er fastsat i den nationale lovgivning og i EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,50 g/l udtrykt som vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

2. »Lacrima di Morro« Superiore og »Lacrima di Morro d’Alba« Superiore

KORTFATTET TEKSTBESKRIVELSE

Vine med den beskyttede oprindelsesbetegnelse »Lacrima di Morro« Superiore og »Lacrima di Morro d’Alba« Superiore har en dyb rubinrød farve med en behagelig og intens aroma og en karakteristisk glat og behagelig smag.

Minimalt totalt alkoholindhold udtrykt i volumen: 12,00 %.

Minimalt totalt syreindhold: 4,5 g/l.

Minimumsindhold af sukkerfrit ekstrakt: 22,0 g/l.

De analytiske parametre, der ikke fremgår af nedenstående tabel, er i overensstemmelse med de grænseværdier, der er fastsat i den nationale lovgivning og i EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,50 g/l udtrykt som vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

3. »Lacrima di Morro« Passito og »Lacrima di Morro d’Alba« Passito

KORTFATTET TEKSTBESKRIVELSE

Vine med den beskyttede oprindelsesbetegnelse »Lacrima di Morro« Passito og »Lacrima di Morro d’Alba« har varierende grader af rød farve, undertiden i retning af granatrød, med en karakteristisk intens aroma og en harmonisk og fløjlsagtig smag.

Minimalt totalt alkoholindhold udtrykt i volumen: 15,00 %, heraf et virkeligt alkoholindhold på mindst 13,00 %.

Minimalt totalt syreindhold: 4,0 g/l.

Minimumsindhold af sukkerfrit ekstrakt: 25,0 g/l.

De analytiske parametre, der ikke fremgår af nedenstående tabel, er i overensstemmelse med de grænseværdier, der er fastsat i den nationale lovgivning og i EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,0 g/l udtrykt som vinsyre Maksimalt indhold af flygtige syrer (i meq/l) 25 Maksimalt totalt svovldioxidindhold (i mg/l)

5. Vinfremstillingsmetoder

Særlige ønologiske fremgangsmåder

––

Maksimale udbytter:

1. »Lacrima di Morro« og »Lacrima di Morro d’Alba«

13 000 kg druer pr. hektar

2. »Lacrima di Morro« Superiore og »Lacrima di Morro d’Alba« Superiore

10 000 kg druer pr. hektar

3. »Lacrima di Morro« Passito og »Lacrima di Morro d’Alba« Passito

13 000 kg druer pr. hektar

6. Afgrænset geografisk område

Produktionsområdet for de druer, der anvendes til fremstilling af vine med den beskyttede oprindelsesbetegnelse »Lacrima di Morro« og »Lacrima di Morro d’Alba«, ligger i provinsen Ancona. Det omfatter hele området i kommunerne Morro d’Alba, Monte S.Vito, S. Marcello, Belvedere Ostrense, Ostra og Senigallia med undtagelse af dalbunde og bjergskråninger med udsigt over havet i kommunen Senigallia, der ligger mellem kysten og motorvejen.

7. Primær(e) druesort(er)

Lacrima N.

8. Tilknytning til det geografiske område

»Lacrima di Morro« og »Lacrima di Morro d’Alba«

Produktionsområdet for vine med den beskyttede oprindelsesbetegnelse »Lacrima di Morro« og »Lacrima di Morro d’Alba« har en ældgammel vindyrkningshistorie, hvilket fremgår af talrige tidlige dokumenter og arkæologiske fund. Beskrivelser af druesorten Lacrima findes i forskellige skriftlige optegnelser fra det 18. århundrede. Den menneskelige faktor har spillet en vigtig rolle både med hensyn til udvælgelsen af de vinstokke, der dyrkes, og hvordan landbrugs- og vinfremstillingsmetoderne har udviklet sig. De meget specielle og unikke organoleptiske egenskaber ved vine med den beskyttede oprindelsesbetegnelse »Lacrima di Morro« og »Lacrima di Morro d’Alba« er resultatet af samspillet mellem disse menneskelige faktorer og de naturlige faktorer i området.

9. Andre vigtige betingelser (emballering, mærkning og andre krav)

År, hvor druerne er produceret

Retsgrundlag:

EU-lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Mærkningen af vine med betegnelsen »Lacrima di Morro«, »Lacrima di Morro d’Alba«, »Lacrima di Morro« Superiore, »Lacrima di Morro d’Alba« Superiore, »Lacrima di Morro« Passito og »Lacrima di Morro d’Alba« Passito skal angive det år, hvor druerne er produceret.

Emballering, aftapning og forbud mod visse lukkesystemer

Retsgrundlag:

EU-lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Vin af typen »Lacrima di Morro« eller »Lacrima di Morro d’Alba« som omhandlet i artikel 1 må kun overgå til frit forbrug i glasflasker med et rumindhold på højst 5 liter.

Vine med betegnelsen »Lacrima di Morro« Superiore, »Lacrima di Morro d’Alba« Superiore, »Lacrima di Morro« Passito og »Lacrima di Morro d’Alba« Passito må kun overgå til frit forbrug i glasflasker med en kapacitet på højst 3 liter. For disse vintyper er det forbudt at anvende afrivningslukninger og kapsler.

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/17456

(1) EFT L 9 af 11.1.2019, s. 2.